**גמר ליגת האלופות 1995** התקיים באצטדיון ארנסט האפל בווינה, אוסטריה ב-24 במאי 1995, ובו נקבע כי הזוכה בטורניר ליגת האלופות לעונת 1994/1995 היא אייאקס אמסטרדם ההולנדית, שניצחה במשחק את האלופה המכהנת מילאן האיטלקית בתוצאה 1–0.

הגמר היה שחזור של גמר 1969 בו ניצחה מילאן 4–1 את אייאקס. היה זה גמר שמיני עבור מילאן ושלישי ברציפות, הישג שטרם נשבר (בעידן ליגת האלופות) והושג פעמיים נוספות בלבד (יובנטוס 1996–1998, ריאל מדריד 2016–2018). כמו כן, היה זה גמר רביעי מתוך שבעה גמרים רצופים בו שיחקה קבוצה איטלקית. עבור אייאקס היה זה גמר חמישי, וראשון מזה 22 שנים. אייאקס העפילה לגמר לאחר שלא הפסידה אף לא פעם אחת בטורניר. בגמר עצמו, מילאן שאפה להשוות את שיא הזכיות של ריאל מדריד עם שש זכיות, אך לאחר 85 דקות נטולות שערים כבש פטריק קלויברט בן ה־19 שער לזכות אייאקס, שזכתה בגביע הרביעי בתולדותיה. קלויברט הוא השחקן הצעיר ביותר שכבש בגמר ליגת האלופות.

שתי הקבוצות העפילו לטורניר עקב זכייתן באליפות בארצן בעונת 1993/1994. מילאן זכתה באליפות איטליה בפער של שלוש נקודות מיריבתה יובנטוס, בעוד אייאקס זכתה באליפות הולנד בפער של שלוש נקודות מיריבתה פיינורד. שתי הקבוצות הוגרלו יחדיו בשלב הבתים של ליגת האלופות, כך שנפגשו במהלך הטורניר פעמיים בטרם הגמר. בשני מפגשי שלב הבתים גברה אייאקס על מילאן בתוצאה זהה, 2–0.

הקבוצות
-------

| מועדון | הופעות קודמות בגמר (בכתב מודגש: זכיות) |
| --- | --- |
| הולנדהולנד אייאקס | 4 (1969, **1971**, **1972**, **1973**) |
| איטליהאיטליה מילאן | 7 (1958, **1963**, **1969**, **1989**, **1990**, 1993, **1994**) |

הדרך אל הגמר
------------

 ערך מורחב – **עונת 1994/1995 בליגת האלופות**  

| הולנדהולנד אייאקס | סיבוב | איטליהאיטליה מילאן |
| --- | --- | --- |
| יריבה | תוצאה | שלב הבתים | יריבה | תוצאה |
| איטליהאיטליה מילאן | 2–0 (בית) | מחזור 1 | הולנדהולנד אייאקס | 0–2 (חוץ) |
| יווןיוון א.א.ק. אתונה | 2–1 (חוץ) | מחזור 2 | אוסטריהאוסטריה קזינו זלצבורג | 3–0 (בית) |
| אוסטריהאוסטריה קזינו זלצבורג | 0–0 (חוץ) | מחזור 3 | יווןיוון א.א.ק. אתונה | 0–0 (חוץ) |
| אוסטריהאוסטריה קזינו זלצבורג | 1–1 (בית) | מחזור 4 | יווןיוון א.א.ק. אתונה | 2–1 (בית) |
| איטליהאיטליה מילאן | 2–0 (חוץ) | מחזור 5 | הולנדהולנד אייאקס | 0–2 (בית) |
| יווןיוון א.א.ק. אתונה | 2–0 (בית) | מחזור 6 | אוסטריהאוסטריה קזינו זלצבורג | 1–0 (חוץ) |
| 

אלופת בית ד'| קבוצה | משחקים | נקודות |
| --- | --- | --- |
| **הולנדהולנד אייאקס** | **6** | **10** |
| איטליהאיטליה מילאן | 6 | **5** |
| אוסטריהאוסטריה קזינו זלצבורג | 6 | **5** |
| יווןיוון א.א.ק. אתונה | 6 | **2** |

 | דירוג | 

סגנית בית ד'| קבוצה | משחקים | נקודות |
| --- | --- | --- |
| הולנדהולנד אייאקס | 6 | **10** |
| **איטליהאיטליה מילאן** | **6** | **5** |
| אוסטריהאוסטריה קזינו זלצבורג | 6 | **5** |
| יווןיוון א.א.ק. אתונה | 6 | **2** |

 |
| יריבה | תוצאה | סיבוב ראשון | סיבוב שני | שלב הנוקאאוט | יריבה | תוצאה | סיבוב ראשון | סיבוב שני |
| קרואטיהקרואטיה היידוק ספליט | 3–0 | 0–0 (חוץ) | 3–0 (בית) | רבע הגמר | פורטוגלפורטוגל בנפיקה ליסבון | 2–0 | 2–0 (בית) | 0–0 (חוץ) |
| גרמניהגרמניה באיירן מינכן | 5–2 | 0–0 (חוץ) | 5–2 (בית) | חצי הגמר | צרפתצרפת פריז סן-ז'רמן | 3–0 | 1–0 (חוץ) | 2–0 (בית) |

1. 1 2  למילאן הורדו 2 נקודות עקב התפרעות קהל במשחק הבית מול קזינו זלצבורג, שגרמה לפציעתו של השוער אוטו קונרד.

בהגרלת שלב הבתים, אליו הגיעה אייאקס לראשונה מאז הקמת ליגת האלופות, שובצו שתי הקבוצות יחדיו בבית ד', יחד עם קזינו זלצבורג וא.א.ק. אתונה.

המשחק הראשון בשלב הבתים הפגיש בין אייאקס למילאן באצטדיון האולימפי באמסטרדם, ואייאקס גברה על יריבתה בתוצאה 2–0, משערים של רונאלד דה בור ויארי ליטמאנן. בשלושת המשחקים הבאים שמרו הקבוצות על מאזן נקי מהפסדים, כשאייאקס מנצחת פעם אחת ומסיימת פעמיים נוספות בתיקו, ומילאן מסיימת משחק אחד בתיקו ומנצחת פעמיים. אמנם, במהלך ניצחונה של מילאן 3–0 על קזינו זלצבורג, הושלך בקבוק פלסטיק ופגע בשוערה של זלצבורג, שנזקק לטיפול רפואי. עקב כך, הורדו שתי נקודות ממאזנה, ונאסר עליה לארח משחקים בסן סירו בהמשך שלב הבתים, כך שהמשחק השני בין אייאקס למילאן נערך באצטדיון בטריאסטה. במשחק גברה אייאקס על מילאן בשנית, בתוצאה זהה של 2–0, משערים של ליטמאנן ופרנקו בארזי (עצמי). לאחר הניצחון הבטיחה אייאקס את המקום הראשון בבית ערב המחזור האחרון, בעוד מילאן נזקקה לניצחון במחזור הנעילה על קזינו זלצבורג על מנת להעפיל לשלב הבא. דניאלה מסארו כבש את השער היחיד באותו משחק, ומילאן העפילה מהמקום השני בבית.

| שלב הבתים |
| --- |
| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| הולנדהולנד **אייאקס אמסטרדם** | 6 | 4 | 2 | 0 | 9 | 2 | 7+ | **10** |
| איטליהאיטליה **מילאן** | 6 | 3 | 1 | 2 | 6 | 5 | 1+ | **5\*** |
| אוסטריהאוסטריה קזינו זלצבורג | 6 | 1 | 3 | 2 | 4 | 6 | 2- | **5** |
| יווןיוון א.א.ק. אתונה | 6 | 0 | 2 | 4 | 3 | 9 | 6- | **2** |

\* *למילאן הורדו שתי נקודות בעקבות התנהגות הקהל במשחק מול קזינו זלצבורג במחזור השני*

### אייאקס

בשלב רבע הגמר פגשה אייאקס את היידוק ספליט הקרואטית. במשחק הראשון בספליט נפרדו הקבוצות בשוויון 0–0, וההכרעה עברה לאמסטרדם. משחק הגומלין היה פשוט יותר עבור ההולנדים, שעלו ליתרון כפול כבר במחצית הראשונה משערים של נוואנקוו קאנו ופרנק דה בור. האחרון אף השלים צמד במחצית השנייה בדרך לניצחון 3–0 והעפלה לחצי הגמר.

בשלב חצי הגמר פגשה אייאקס את באיירן מינכן מגרמניה. כמו בשלב הקודם, גם הפעם משחקה הראשון של אייאקס היה משחק חוץ, באצטדיון האולימפי במינכן, וגם הפעם הסתיים בשוויון 0–0. לאחר שעלתה ליתרון כבר ברבע השעה הראשונה, משער של יארי ליטמאנן, ספגה אייאקס שער שוויון, שהציב אותה בסכנת הדחה, אך בארבע הדקות האחרונות של המחצית הראשונה כבשה אייאקס פעמיים נוספות, מרגליהם של פינידי ג'ורג' ורונאלד דה בור, וירדה להפסקה ביתרון 3–1. עם פתיחת המחצית השנייה השלים ליטמאנן צמד, ולאחר שער מצמק בפנדל של באיירן, כבש מארק אוברמארס שתי דקות לסיום וקבע את תוצאת המשחק, 5–2 לאייאקס שהעפילה לגמר לראשונה מזה 22 שנים.

### מילאן

ברבע הגמר פגשה מילאן את בנפיקה ליסבון מפורטוגל. המשחק הראשון, שהיה הראשון שלה בסן סירו לאחר שני משחקים בהם נאסר עליה לארח בביתה, הסתיים בניצחונה של מילאן 2–0 מצמד של מרקו סימונה במחצית השנייה. הגומלין בליסבון הסתיים בשוויון 0–0, ומילאן העפילה לשלב הבא.

בחצי הגמר פגשה מילאן את פריז סן-ז'רמן מצרפת. במשחק הראשון בפארק דה פראנס בפריז רשמה מילאן ניצחון דרמטי, כשזבונימיר בובאן כבש בתוך תוספת הזמן של המשחק את שער הניצחון לאיטלקים. במשחק הגומלין הביתי כבש דז'אן סביצ'ביץ' צמד שערים וקבע את תוצאת המשחק, 2–0, ו־3–0 בסיכום שני המשחקים, שהעלו את אלופת אירופה המכהנת לגמר ליגת האלופות בפעם השלישית ברציפות.

המשחק
-----

### סיכום

למרות שאייאקס ניצחה פעמיים במפגש בין הקבוצות בשלב הבתים, הגיעה מילאן אל הגמר כפייבוריטית, עם העפלה שלישית ברציפות לגמר וחמישית בשבע השנים האחרונות. בהרכבה הפותח של מילאן היו שמונה שחקנים שפתחו במשחק הגמר הקודם, בעוד אייאקס הגיעה עם סגל צעיר מאוד שממוצע גילו 23.

#### מחצית ראשונה

ההזדמנות הראשונה במשחק הייתה של אייאקס, לאחר שהגבהת כדור קרן של פינידי ג'ורג' מצאה את ראשו של פרנק דה בור ברחבה, אך האחרון נגח אל מעל השער של סבסטיאנו רוסי. מן העבר השני, מסירת עקב של מרקו סימונה באגף שמאל של התקפת מילאן מצאה את פאולו מלדיני. המגן הגביה לרחבה, הכדור הגיע עד לאגף הימני ממנו הגיעה מסירה למרכז הרחבה, שמצאה את כריסטיאן פאנוצ'י במצב נוח, אך הוא בעט אל מעל השער. מילאן הוסיפה לחפש את השער, ובעיטת יעף של סימונה מתוך הרחבה לאחר הגבהה של רוברטו דונאדוני נהדפה לקרן על ידי אדווין ואן דר סאר. המחצית הראשונה הסתיימה בתוצאת שוויון, 0–0.

#### מחצית שנייה

המחצית השנייה החלה ללא מצבים מסוכנים מצד שתי הקבוצות. בדקה ה־70 של המשחק ערך מאמנה של אייאקס, לואי ואן חאל, את החילוף השני בקבוצתו, כשהכניס את פטריק קלויברט הצעיר על חשבונו של יארי ליטמאנן. כמה דקות אחר כך, בעט סימונה תוך כדי סיבוב כדור חד מחוץ לרחבה, אך מצא את ואן דר סאר מוכן, והשוער קלט את הכדור. בדקה ה-85 התנהל קשרה של אייאקס, פרנק רייקארד עם הכדור מחוץ לרחבה, עד שמצא במסירה מדויקת את קלויברט. החלוץ פרץ לרחבה, התחמק מהשומר שלו ותוך כדי נפילה גלגל את הכדור ברגל שמאל אל הרשת, 1–0 לאייאקס. מילאן חיפשה שער שוויון, וכדור גבוה נשלח לתוך הרחבה של אייאקס, לכיוונו של סימונה. ואן דר סאר נכשל בהדיפת הכדור שעבר אותו ופגע בידו של פרנק דה בור, אך הנגיעה הייתה לא מכוונת והכדור הורחק על ידי דה בור מהרחבה. אייאקס כמעט והבקיעה את השער השני בהתקפה מתפרצת, כשהמחליף נוואנקוו קאנו השתלט על כדור באגף ימין ומסר מדויק לדני בלינד לתוך הרחבה. בלינד בעט מקרוב בעוצמה בנגיעה אחת, אך רוסי הגיב מצוין והדף את הכדור. התוצאה נשמרה עד לסיום, אייאקס ניצחה בתוצאה 1–0, והקפטן דני בלינד הניף את הגביע הרביעי בתולדותיה של אייאקס.

### פרטים

|  |  |  |  |  |
| --- | --- | --- | --- | --- |
| 24 במאי 1995 | **הולנדהולנד אייאקס** | **1–0** | **איטליהאיטליה מילאן** | אצטדיון ארנסט האפל, וינה, אוסטריה**צופים:** 49,700**שיפוט:** יון קראצונסקו (רומניה) |
| פטריק קלויברט הובקע שער בדקה ה- 85' 85' | (סיקור) |  |

### הרכבי הקבוצות

|  |  |
| --- | --- |
| 





**אייאקס אמסטרדם**
 | 





**מילאן**
 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| **אייאקס אמסטרדם:** |
|  |  |
| שוער | **1** | הולנדהולנד אדווין ואן דר סאר |
| מגן ימני | **2** | הולנדהולנד מיכאל רייזיחר |
| בלם | **3** | הולנדהולנד דני בלינד (קפטן) כרטיס צהוב בדקה ה-44 44' |
| בלם | **4** | הולנדהולנד פרנק רייקארד |
| מגן שמאלי | **5** | הולנדהולנד פרנק דה בור |
| קשר מרכזי | **6** | הולנדהולנד קלרנס סידורף הוחלף בדקה ה-53 53' |
| קשר מרכזי | **8** | הולנדהולנד אדגר דווידס |
| קשר התקפי | **10** | פינלנדפינלנד יארי ליטמאנן הוחלף בדקה ה-70 70' |
| קיצוני ימני | **7** | ניגריהניגריה פינידי ג'ורג' |
| קיצוני שמאלי | **11** | הולנדהולנד מארק אוברמארס כרטיס צהוב בדקה ה-33 33' |
| חלוץ | **9** | הולנדהולנד רונאלד דה בור |
| **מחליפים:** |
| שוער | **12** | הולנדהולנד פרד גרים |
| מגן | **13** | הולנדהולנד וינסטון בוחארדה |
| חלוץ | **14** | ניגריהניגריה נוואנקוו קאנו נכנס כמחליף בדקה ה-53 53' |
| חלוץ | **15** | הולנדהולנד פטריק קלויברט נכנס כמחליף בדקה ה-70 70' הובקע שער בדקה ה- 85' 85' |
| חלוץ | **16** | הולנדהולנד פיטר ואן ווסן |
| **מאמן:** |
| הולנדהולנד לואי ואן חאל |

 |  | 

|  |
| --- |
| **מילאן:** |
|  |  |
| שוער | **1** | איטליהאיטליה סבסטיאנו רוסי |
| מגן ימני | **2** | איטליהאיטליה כריסטיאן פאנוצ'י |
| בלם | **5** | איטליהאיטליה אלסנדרו קוסטקורטה |
| בלם | **6** | איטליהאיטליה פרנקו בארזי (קפטן) |
| מגן שמאלי | **3** | איטליהאיטליה פאולו מלדיני |
| קשר ימני | **7** | איטליהאיטליה רוברטו דונאדוני |
| קשר מרכזי | **4** | איטליהאיטליה דמטריו אלברטיני |
| קשר מרכזי | **8** | צרפתצרפת מרסל דסאי |
| קשר שמאלי | **10** | קרואטיהקרואטיה זבונימיר בובאן הוחלף בדקה ה-84 84' |
| חלוץ | **9** | איטליהאיטליה דניאלה מסארו הוחלף בדקה ה-88 88' |
| חלוץ | **11** | איטליהאיטליה מרקו סימונה |
| **מחליפים:** |
| שוער | **12** | איטליהאיטליה מריו יילפו |
| מגן | **13** | איטליהאיטליה פיליפו גאלי |
| קשר | **14** | איטליהאיטליה סטפאנו אראניו נכנס כמחליף בדקה ה-88 88' |
| קשר | **15** | איטליהאיטליה ג'אנלואיג'י לנטיני נכנס כמחליף בדקה ה-84 84' |
| קשר | **16** | איטליהאיטליה ג'ובאני סטרופה |
| **מאמן:** |
| איטליהאיטליה פאביו קאפלו |

 |

|  |
| --- |
| **עוזרי שופט:**
רומניהרומניה ניקולאי גריגורסקו (קוון)
רומניהרומניה טודור קונסטנטינסקו (קוון)
**שופט רביעי:**
רומניהרומניה אדריאן פורומבויו |

קישורים חיצוניים
----------------

* סיקור המשחק באתר אופ"א (באנגלית)

| משחקי גמר גביע אירופה וליגת האלופות |
| --- |
| גביע אירופה לאלופות | 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 |
| ליגת האלופות | 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 |